Oznámenie Komisie Európskemu parlamentu podľa článku 251 ods. 2 druhého pododseku Zmluvy o ES týkajúce sa spoločnej pozície prijatej Radou s cieľom prijať smernicu Európskeho parlamentu a Rady, ktorou sa ustanovujú základné zásady upravujúce vyšetrovanie nehôd v sektore námornej dopravy a ktorou sa menia a dopĺňajú smernice 1999/35/ES a 2002/59 /* KOM/2008/0206 v konečnom znení - COD 2005/0240 */





[pic] | KOMISIA EURÓPSKYCH SPOLOČENSTIEV | Brusel, 11.6.2008 KOM(2008) 206 v konečnom znení 2005/0240 (COD) OZNÁMENIE KOMISIE EURÓPSKEMU PARLAMENTU podľa článku 251 ods. 2 druhého pododseku Zmluvy o ES týkajúce sa spoločnej pozície prijatej Radou s cieľom prijať smernicu Európskeho parlamentu a Rady, ktorou sa ustanovujú základné zásady upravujúce vyšetrovanie nehôd v sektore námornej dopravy a ktorou sa menia a dopĺňajú smernice 1999/35/ES a 2002/59 2005/0240 (COD) OZNÁMENIE KOMISIE EURÓPSKEMU PARLAMENTU podľa článku 251 ods. 2 druhého pododseku Zmluvy o ES týkajúce sa spoločnej pozície prijatej Radou s cieľom prijať smernicu Európskeho parlamentu a Rady, ktorou sa ustanovujú základné zásady upravujúce vyšetrovanie nehôd v sektore námornej dopravy a ktorou sa menia a dopĺňajú smernice 1999/35/ES a 2002/59 1. SÚVISLOSTI Dátum predloženia návrhu Európskemu parlamentu a Rade (dokument KOM(2005) 590 v konečnom znení – 2005/0240 (COD): | 13. 2. 2006 | Dátum stanoviska Výboru regiónov: | 15. 6. 2006 | Dátum stanoviska Európskeho hospodárskeho a sociálneho výboru: | 13. 9. 2006 | Dátum pozície Európskeho parlamentu, prvé čítanie: | 25. 4. 2007 | Dátum prijatia spoločnej pozície: | 6.6.2008 | 2. CIEĽ NÁVRHU KOMISIE Vzhľadom na to, že štandardy IMO (Medzinárodnej námornej organizácie) sú v danej oblasti nedostatočné, a keďže na predchádzanie nehodám v budúcnosti je potrebné poznať príčiny námorných havárií, zámerom tohto návrhu je podporiť povinné vedenie systematických vyšetrovaní podľa harmonizovaných noriem vysokej kvality po najväčších nehodách na mori. 3. PRIPOMIENKY K SPOLOČNEJ POZÍCII Okrem zmien a doplnení v podstate redakčnej povahy, ktorými sa význam textu nemení, ale upresňuje či objasňuje (pozri najmä články 1, 3, 6, 10, 11, 12, 14, 16 a 19), treba upozorniť na tieto rozdiely medzi spoločnou pozíciou a pôvodným návrhom: - v článku 2 zníženie prahovej hodnoty, pod ktorou sú už rybárske plavidlá vyňaté z rozsahu pôsobnosti návrhu, z dĺžky 24 metrov na 15 metrov, - v článku 4 upravené znenie ustanovení týkajúcich sa nezávislosti vyšetrovania tak, aby sa zachovali prípadné prerogatívy súdnych orgánov bez toho, aby bola dotknutá základná zásada nezávislého vyšetrovania, - v článku 5 zrušenie povinného charakteru vyšetrovaní pri závažných nehodách na mori, systematické vyšetrovanie sa má vzťahovať len na veľmi vážne nehody v súlade s ustanoveniami nového kódexu pre vyšetrovanie námorných nehôd, ktorý je v procese prijatia orgánom IMO. Na všetky ostatné námorné nehody sa má vzťahovať postup preskúmania zameraný na zistenie, či je užitočné pristúpiť k vyšetrovaniu alebo nie, núdzové volania sa naopak z tohto preskúmania vylúčili, pretože takéto preskúmavanie by vzhľadom na veľký počet uvedených volaní predstavovalo značnú záťaž pre vnútroštátne správne orgány bez toho, aby z hľadiska námornej bezpečnosti poskytlo nejakú pridanú hodnotu. Rada tiež obmedzila predmet metodológie vyšetrovania ustanovený v bode 4 na predloženie povinných zásad vedenia vyšetrovaní a pridala odkaz na usmernenia, ktoré majú Komisia a členské štáty rozpracovať s cieľom zaviesť zásady zahrnuté v metodológii. - v článku 7 podrobnosti týkajúce sa práv členských štátov podieľajúcich sa na vyšetrovaní ako štát s významným záujmom, - v článku 8 ods. 1 úprava znenia ustanovení určených na zabezpečenie nezávislosti vyšetrovacieho orgánu bez toho, že by sa uvedená nezávislosť spochybnila; a na druhej strane zavedenie osobitných ustanovení v prospech vnútrozemských členských štátov bez flotily, ktoré sa pri spolupráci na vyšetrovaní môžu obmedziť na to, že určia miestny kontaktný bod. - úprava znenia ustanovení článku 9 s cieľom vyhovieť rozdeleniu právomocí medzi orgány niektorých členských štátov tak, aby sa tým nespochybnili záruky dané týmito ustanoveniami, - v článku 14 ods. 1 možnosť daná vyšetrovacím orgánom, aby pri vyšetrovaniach, ktoré sa netýkajú veľmi vážnych nehôd a ktorých závery neposlúžia predchádzaniu nehodám v budúcnosti, vypracovali len jednu zjednodušenú správu. 4. PODROBNÉ PRIPOMIENKY KOMISIE 4.1. Pozmeňujúce a doplňujúce návrhy prijaté Komisiou a úplne alebo čiastočne prevzaté do spoločnej pozície Pozmeňujúci a doplňujúci návrh 5 je prijateľný v tom, ako zdôrazňuje skutočnosť, že účelom vyšetrovaní ustanovených v návrhu nie je určiť zodpovednosť ani vinu. Podľa Komisie by sa však mal preformulovať, aby sa v návrhu zachovala zásada, podľa ktorej by orgán zodpovedný za vyšetrovanie nemal upustiť od zistenia všetkých príčin z dôvodu, že by sa z nich dala vyvodiť zodpovednosť. To je presne zmyslom novej formulácie stanovenej Radou. 4.2. Pozmeňujúce a doplňujúce návrhy prijaté Komisiou, ale neprevzaté do spoločnej pozície Pozmeňujúce a doplňujúce návrhy 3 a 22 zamerané na zohľadnenie usmernení týkajúcich sa rovnakého zaobchádzania s námorníkmi prijatých 27. 4. 2006 právnym výborom IMO, sú prijateľné len v časti týkajúcej sa vyšetrovania po nehode. Pozmeňujúci a doplňujúci návrh 9 sa v rámci spolupráce s ostatnými členskými štátmi zameriava na posilnenie dôverného charakteru svedectiev získaných v priebehu vyšetrovania. Taká ochrana je možná, ale pod podmienkou, že sa ňou nekladú väčšie obmedzenia ako ochranou, ktorá sa vzťahuje na svedectvá v tom štáte, kde boli získané, a kde podľa článku 9 návrhu môže byť ich predloženie požadované súdnymi orgánmi. Pozmeňujúci a doplňujúci návrh 12, ktorým sa upresňuje lehota, v akej musí vyšetrovanie začať a pozmeňujúci a doplňujúci návrh 15, ktorým sa má zabezpečiť nezávislosť vyšetrovacieho orgánu od orgánov poverených súdnym vyšetrovaním, predstavujú pre Komisiu užitočné spresnenia jej pôvodného návrhu. 4.3. Pozmeňujúce a doplňujúce návrhy zamietnuté Komisiou a neprevzaté do spoločnej pozície Pozmeňujúce a doplňujúce návrhy 1 a 14 sa sústredia na zdroje vyšetrovacích orgánov, ale rušia ich stály charakter a oslabujú ustanovenia týkajúce sa ich nezávislosti a nestrannosti. Pozmeňujúce a doplňujúce návrhy 2 a 19 sa snažia o začlenenie odporúčaní na predchádzanie novým nehodám do spoločnej metodológie, ktorá sa musí stanoviť v komitológii. Táto metodológia nie je vhodným nástrojom na zahrnutie uvedených odporúčaní. Pozmeňujúce a doplňujúce návrhy 7 a 20 udávajú podrobnosti vzniku odporúčaní, ku ktorým by Komisia mohla prípadne dospieť, a zároveň v tomto smere pripisujú podpornú úlohu EMSA, ktorej sa však môžu udeľovať kompetencie len prostredníctvom jej zriaďovacieho nariadenia. Pozmeňujúci a doplňujúci návrh 13 zavádza mechanizmus, ktorý nie je potrebný a ťažko by sa zavádzal, zameraný na riešenie sporov medzi členskými štátmi v prípadoch, kde by sa tieto nedokázali dohodnúť na určení štátu, ktorý povedie vyšetrovanie. Pozmeňujúcim a doplňujúcim návrhom 16 sa ruší možnosť daná súdnym orgánom členských štátov dosiahnuť, aby sa im oznámili určité informácie (najmä z vypočutia svedkov) zhromaždené v priebehu vyšetrovania a v zásade prísne dôverné. Týmto návrhom sa tak zneuznávajú prerogatívy sudcov platné vo viacerých členských štátoch. Pozmeňujúci a doplňujúci návrh 18 ukladá Komisii priveľkú záťaž tým, že od nej vyžaduje vypracovať pre Parlament každé tri roky správu o podmienkach implementácie smernice. 5. ZÁVERY Jednomyseľne prijatou spoločnou pozíciou sa do pôvodného návrhu nevnášajú žiadne úpravy, ktoré by Komisia nemohla prijať. Ak Komisia vyjadrila svoje poľutovanie nad tým, že do článku 8 ods. 1 sa pridali ustanovenia v prospech vnútrozemských členských štátov bez flotily, je vhodné zdôrazniť, že miestny kontaktný bod, ktorý majú tieto štáty určiť, musí byť nezávislý. Komisia uznáva, že spoločnou pozíciou sa nemenia ani ciele, ani zmysel jej návrhu, a preto ju môže podporiť.